Horst Köhler

Den Horst Köhler, gebuer den 22. Februar 1943 zu Skierbieszów (deemools Heidenstein) a Polen, a gestuerwen den 1. Februar 2025 zu Berlin an Däitschland, war vum 1. Juli 2004 bis den 31. Mee 2010 de Bundespresident vun Däitschland.

An den 1960er war de Köhler zwee Joer Zaldot zu Ellwangen a goung als Léitnant of. Vun 1965 bis 1969 huet en op der Universitéit Tübingen studéiert, an ass 1969 diploméierten Ekonomist ("Diplom-Volkswirt") ginn.

Vun 1976 bis 1980 war hien am Ministère fir Wirtschaft an Technik an der Grondsazabteilung täteg. 1981 ass hie Member an der CDU ginn. 1982 gouf hie Chef vum Ministerbüro an der Ënnerabteilung I A am Finzanzministère. 1987 gëtt hie Chef vun der Abteilung I am Finanzministère. Vun 1989 un ass e Chef vun der Abteilung VII. Vun 1990 bis 1993 war hie Staatssekretär am Finanzministère. 2000 gouf hien Direkter vum Internationale Wärungsfond.

Den 23. Mee 2004 gouf den Horst Köhler als Bundespresident vun Däitschland gewielt, a vum 1. Juli un war hien offiziell Bundespresident. Hie gouf den 23. Mee 2009 a sengem Amt confirméiert.

Hien huet den 31. Mee 2010 säi Récktrëtt bekannt gemaach.

 Um Spaweck 

Kategorie:Bundespresidente vun Däitschland
Kategorie:Gebuer 1943
Kategorie:Sonderstufe des Grosskreuzes vum Bundesverdienstkreuz